ddrg/super_eurlex huggingface dataset:
FI Euroopan unionin virallinen lehti CE 84/485

(2004/C 84 E/0562)

KIRJALLINEN KYSYMYS E-2297/03

esittäjä(t): Esko Seppänen (GUE/NGL) komissiolle

(11. heinäkuuta 2003)

Aihe: Ydinturvallisuusdirektiivin oikeusperusta

Komission ehdotuksessa (1) neuvoston (Euratom) direktiiviksi ydinturvallisuudesta ehdotetaan ydinvoimaloiden käytöstäpoistamisrahastojen hallinnoinnin harmonisoimista. Onko komissio varma siitä, että direktiiville on riittävä oikeusperusta? Pitääkö komissio mahdollisena, että tämä osa direktiivistä irrotettaisiin erilliseksi direktiiviehdotukseksi?

Loyola de Palacion komission puolesta antama vastaus

(12. elokuuta 2003)

Ydinlaitosten turvallisuuden alalla sovellettavia perusvelvollisuuksia ja yleisiä periaatteita koskevaan direktiiviehdotukseen (Euratom) sisältyy säännöksiä käytöstäpoistorahastoista. Arvoisan parlamentin jäsenen kysymys koskee näiden säännösten oikeusperustaa.

Euratomin perustamissopimuksen 2 artiklan b alakohdan mukaan yhteisö ”laatii yhtenäiset turvallisuusmääräykset väestön ja työntekijöiden terveyden suojelemiseksi sekä huolehtii niiden noudattamisesta” perustamissopimuksessa määrätyin edellytyksin. Euratomin perustamissopimuksen toisen osaston III luvun mukaan on vahvistettava perusnormit väestön ja työntekijöiden suojelemiseksi ionisoivalta säteilyltä. Kyseisen luvun perusteella on annettu merkittävä määrä lainsäädäntöä säteilysuojelun alalla. Sen perimmäinen tavoite on terveyden suojelu, mutta se menee tiukasti tulkittavaa terveyden suojelua pidemmälle. Säteilysuojelussa ja ydinturvallisuudessa on yhteisenä tavoitteena väestön ja työntekijöiden suojelu ionisoivaa säteilyä vastaan. Terveyden suojelua koskeva yhteisön politiikka käsittää kyseiset kaksi osa-aluetta. Myös yhteisön tuomioistuin on 10. joulukuuta 2002 antamassaan tuomiossa (asia C-29/99) vahvistanut, että Euratomin perustamissopimuksen tarkoituksena on säännellä myös ydinturvallisuuteen liittyviä näkökohtia.

Väestön ja työntekijöiden suojelua ei voida taata kokonaan, ellei poisteta kaikkia mahdollisia riskejä. Tämä edellyttää myös sellaisia toimenpiteitä, joilla varmistetaan ydinturvallisuuden korkea taso. Käytöstäpoisto-rahastoja ei pidäkään ymmärtää päämääräksi sinänsä, vaan keinoksi taata ydinturvallisuuden korkea taso käytöstäpoistotoimien yhteydessä. Tämän periaatteen mukaisesti niitä voidaan verrata mihin tahansa muihin (mm. teknisiin) toimenpiteisiin, joilla pyritään tähän tulokseen. Rahavarat ovat olennainen osa uskottavaa ydinlaitosten turvallisuuspolitiikkaa. Tällä politiikalla on taattava turvallisuuden korkea taso laitoksen käytön aikana ja myös sen jälkeen, mikäli laitos edellyttää valvontaa, jotta voidaan taata suojelu ionisoivalta säteilyltä. Tämä on syy siihen, että ydinlaitosten turvallisuutta koskeva direktiiviehdotus, jonka oikeusperusta on Euratomin perustamissopimuksen III luku, sisältää säännöksiä myös käytöstäpoistorahastoista.

(1) KOM(2003) 32 - C5-0228/2003 - 2003/0021(CNS).
1.

Neuvosto on tietoinen siitä, että monikansallisen yrityksen tekemistä merkittävistä irtisanomisiin johtavista rakennemuutoksista voi koitua vahinkoa sille alueelle ja maalle, jossa muutosten kohteeksi joutuvat tehtaat sijaitsevat, ja myöntää, että jos kyseessä on Rietin Alcatelin tehdas, asia on erityisen arkaluonteinen Italiassa.
1.

Jäsenvaltiot päättävät itse kansallisesta lainsäädännöstään lukuun ottamatta aloja, joita koskevaa lainsäädäntöä on haluttu yhdenmukaistaa tai lähentää EU:n tasolla. Euroopan unionista tehdyn sopimuksen 33 artiklassa todetaan, että EU:n lainsäädännöllä ei rajoiteta niitä velvollisuuksia, joita jäsenvaltioilla on yleisen järjestyksen ylläpitämiseksi. Lomanviettäjien itsensä vastuulla on tutustua sen jäsenvaltion lakeihin, jossa he lomailevat. Tietämättömyys lainsäädännöstä ei riitä puolustukseksi myöskään jäsenvaltion omille kansalaisille. Komissio katsoo, ettei ulkomaisia vierailijoita tulisi kohdella eri tavoin kuin maan omia kansalaisia. Komissiolla ei ole syytä uskoa, että lainsäädäntö, johon parlamentin jäsen viittaa, tai sen soveltamistapa syrjisi muiden maiden kansalaisia.
FI Euroopan unionin virallinen lehti CE 88/596

(2004/C 88 E/0609)

KIRJALLINEN KYSYMYS E-0277/03

esittäjä(t): Brian Simpson (PSE) komissiolle

(7. helmikuuta 2003)

Aihe: Kalsinoidun soodan tuonti

Aikooko komissio tutkia USA:n harjoittamaa kalsinoidun soodan polkumyyntiä EU:n markkinoilla? Aikooko komissio lisäksi kannattaa kyseisen tuotteen tuontitullien säilyttämistä tulevan WTO:n kierroksen aikana huolehtien samalla siitä, että jos tullit on poistettava, niistä luovutaan vaiheittain ja hallitusti?

Pascal Lamyn komission puolesta antama vastaus

(10. maaliskuuta 2003)

Sikäli kuin on kyse Yhdysvalloista peräisin olevan kalsinoidun soodan polkumyynnillä tapahtuvasta tuonnista Euroopan markkinoille, komissio haluaa ilmoittaa arvoisalle parlamentin jäsenelle, että polkumyynnin vastaisissa menettelyissä sovelletaan polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1) säännöksiä. Asetuksen mukaan yhteisön tuotannonalan on tehtävä komissiolle polkumyyntiä koskeva valitus, jossa esitetään riittävä näyttö vahingosta ja polkumyynnistä. Tällaista valitusta ei toistaiseksi ole saatu. Jos komissiolle toimitetaan tällaisia tietoja, ne tutkitaan luonnollisesti viipymättä.

Dohan kehitysohjelman mukaisesti parhaillaan käytävien monenvälisten neuvottelujen osalta voidaan todeta, että komissio ehdottaa, että kaikki Maailman kauppajärjestön WTO:n jäsenet sopivat tullien merkittävästä alentamisesta siten, että tariffiasteikkoa supistetaan tullihuippujen ja korkeiden tullien poistamiseksi. Koska tämän neuvottelukierroksen päätavoitteena on kestävä kehitys ja koska poikkeukset ja eri alojen lisäsuojaaminen johtaisivat väistämättä erilaisiin vääristymiin ja kustannuksiin, joihin kehitysmailla ja vähiten kehittyneillä mailla ei ole varaa, tätä mekanismia on sovellettava poikkeuksetta kaikkiin aloihin. Tämä ei kuitenkaan estä yhteisöä ehdottamasta täytäntöönpanolle aikatauluja, joissa otetaan huomioon taloutemme arat alat.

(1) EYVL L 56, 6.3.1996.
FI Euroopan unionin virallinen lehti CE 84/287

(2004/C 84 E/0333)

KIRJALLINEN KYSYMYS P-4035/03

esittäjä(t): Helena Torres Marques (PSE) komissiolle

(5. tammikuuta 2004)

Aihe: Moottoriajoneuvojen jälleenmyyntiä koskevan asetuksen soveltaminen Portugalissa

1. Euroopan autonvalmistajien liitto piti 9. joulukuuta Brysselissä kokouksen, johon osallistuin ja jossa sen puheenjohtaja, Renault-ryhmän hallituksen puheenjohtaja Louis Schweitz totesi, että moottoriajoneuvojen jälleenmyyntiä koskevan uuden asetuksen seurauksena valmistajat yhdenmukaistavat Euroopan unionin eri maissa myytävien autojen perushinnat.

2. Totesin tähän, että näin ollen autojen myyntihinnat nousisivat Portugalissa, minkä Schweitz vahvisti.

3. Moottoriajoneuvojen jälleenmyyntiä koskevan uuden asetuksen tavoite on kuitenkin täysin päinvastainen. Sillä pyritään autojen kuluttajahintojen alentamiseen, autojen myynnin lisäämiseen ja autokannan uudistamiseen, minkä seurauksena autojen turvallisuus lisääntyisi ja ne olisivat suosiollisempia ympäristölle. Mikä on siis komission mielipide tästä asiasta, joka luonnollisesti huolestuttaa suuresti portugalilaisia kuluttajia ja autonmyyjiä?

Mario Montili komission puolesta antama vastaus

(5. helmikuuta 2004)

Komission kilpailupolitiikan tavoitteena moottoriajoneuvoalalla on aina ollut normaalin kilpailun turvaaminen jälleenmyyjien välillä siitä riippumatta, toimivatko jälleenmyyjät yhdessä ja samassa jäsenvaltiossa. Tällä politiikalla, joka on määritelty uudessa, 1 päivänä lokakuuta 2002 voimaan tulleessa ryhmä-poikkeuksia koskevassa asetuksessa (1), edistetään yhtenäismarkkinoiden toteutumista moottoriajoneuvoalalla ja taataan nykyään kuluttajille mahdollisimman edulliset hankintaehdot unionin alueella. Joidenkin ajoneuvonvalmistajien kohdalla tällainen kansallisten markkinoiden yhdentymiskehitys on tapahtunut yhtenäistämällä samanmerkkisten ja -mallisten moottoriajoneuvojen (verottomia) perushintoja eri jäsenvaltioissa.

Arvoisan parlamentin jäsenen esiin tuoman Portugalin perushintojen nousun osalta komissio muistuttaa, että ajoneuvonvalmistajan itsenäisesti määräämä hintapolitiikka kuuluu yksinomaan kyseiselle ajoneuvon-valmistajalle. Komissiolla ei ole perusteita puuttua ajoneuvonvalmistajien kaupallisiin päätöksiin.

Sitä vastoin kaikki hinnankorotukset, jotka perustuvat valmistajan ja sen lisenssinhaltijoiden väliseen sopimukseen, puhumattakaan kilpailevien valmistajien keskinäisistä sopimuksista, ovat käytäntöjä, jotka kielletään Euroopan unionin kilpailulainsäädännössä. Mikäli tällaisia yhdenmukaistettuja hinnankorotuksia ilmenee, komissio ryhtyy kilpailun valvojan ominaisuudessa kaikkiin tarvittaviin toimenpiteisiin turvatakseen terveen kilpailun Euroopassa.

Tähän mennessä komission tietoon ei ole tullut näyttöä yhdenmukaistetuista hinnankorotuksista Portugalin markkinoilla.

(1) Komission asetus (EY) N:o 1400/2002, annettu 31 päivänä heinäkuuta 2002, perustamissopimuksen 81 artiklan 3 kohdan soveltamisesta vertikaalisten sopimusten ja yhdenmukaistettujen menettelytapojen ryhmiin moottoriajoneuvoalalla, EYVL L 203, 1.8.2002.
FI Euroopan unionin virallinen lehti CE 84/223

(2004/C 84 E/0268)

KIRJALLINEN KYSYMYS E-3148/03

esittäjä(t): Ilda Figueiredo (GUE/NGL) komissiolle

(23. lokakuuta 2003)

Aihe: Prostituution uhreiksi joutuneiden naisten ja nuorten auttamiseksi työskentelevien organisaatioiden tukeminen

Portugalissa on prostituution uhreiksi joutuneiden naisten ja nuorten hyväksi ennalta ehkäisevää ja prostituution uhrien yhteiskuntaan integroitumista edistävää työtä tekeviä laitoksia. Näillä organisaatioilla on huomattavia, etenkin tarvittavien varojen puutteesta johtuvia vaikeuksia.

1. Mitä tukia Portugali saanut Daphne-ohjelmasta? Mitkä laitokset ovat edunsaajia?

2. Mistä muista ohjelmista, yhteisön varoista tai budjettikohdista prostituution uhreiksi joutuneiden naisten hyväksi ennalta ehkäisevää ja prostituution uhrien yhteiskuntaan integroitumista edistävää työtä tekevät laitokset voivat saada tukea?

3. Mitä tukia Portugalille on myönnetty sukupuoliteitse tarttuvien sairauksien torjumiseen tarkoitetuista määrärahoista?

António Vitorinon komission puolesta antama vastaus

(12. joulukuuta 2003)

Vastauksena ensimmäiseen Daphne-ohjelmaa koskevaan kysymykseen voidaan todeta, että Daphne-ohjelmasta on vuodesta 1997 rahoitettu yhdeksän hanketta, joiden toteuttamisesta on vastannut portugalilainen organisaatio.

Näihin hankkeisiin on myönnetty rahoitusta yhteensä 680 000 euroa. Kutakin hanketta koskevat tiedot toimitetaan suoraan arvoisalle parlamentin jäsenelle sekä parlamentin sihteeristöön.

Tämän lisäksi yhteensä 59 portugalilaista organisaatiota ja paikallisviranomaista on osallistunut yhteistyökumppanina 32 Daphne-hankkeeseen.

Kun tarkastellaan yhteisön tukea organisaatioille, jotka työskentelevät prostituution ehkäisemiseksi ja prostituution uhreiksi joutuneiden naisten yhteiskuntaan sopeutumisen helpottamiseksi, voidaan todeta, että Euroopan sosiaalirahasto voi myöntää yhteisön kolmannen tukikehyksen mukaisesti yhteisrahoitusta hankkeille, jotka toteutetaan muita heikommassa asemassa olevien ryhmien hyväksi. Tällaisista hankkeista voidaan tässä mainita työllisyyttä, koulutusta ja yhteiskunnallista kehitystä koskeva toimenpideohjelma. Ohjelman viides, yhteiskunnallista kehitystä koskeva osio sisältää toimenpiteitä, joilla helpotetaan heikoimmassa asemassa olevien yhteiskuntaryhmien sopeutumista yhteiskuntaan ja sijoittumista työmarkkinoille.

Yhteisön toimia sukupuoliteitse tarttuvien tautien torjumiseksi rahoitetaan tällä hetkellä pääasiassa kansanterveysalan toimintaohjelmasta (2003—2008). Ohjelmassa on julkaistu ensimmäinen ehdotuspyyntö, mutta komissio ei ole vielä tehnyt lopullista päätöstä ohjelmasta rahoitettavista hankkeista eikä näin ollen pysty antamaan tietoja Portugalin osallistumisesta. Hankkeet, joita yhteisö on rahoittanut kansanterveysalan toimintaohjelmaa edeltäneistä ohjelmista ja etenkin aidsin torjuntaohjelmasta, ovat yleensä kattaneet lähes kaikki jäsenvaltiot. Koska yhteisön avustus myönnetään hankkeen koordinoijalle, joka jakaa sen hankkeen kaikkien yhteistyökumppanien kesken, komissio ei pysty ilmoittamaan, miten paljon tukea edellä mainitusta ohjelmasta on myönnetty portugalilaisille yhteistyökumppaneille.
FI Euroopan unionin virallinen lehti CE 78/73

(2004/C 78 E/0072)

KIRJALLINEN KYSYMYS E-2059/03

esittäjä(t): Camilo Nogueira Román (Verts/ALE) komissiolle

(20. kesäkuuta 2003)

Aihe: Galician rannikon edustalle uponneesta Prestige-aluksesta tehtävää öljynpoistoa koskevien Espanjan hallituksen toimien viivästyminen

Espanjan hallitus ilmoitti äskettäin, että Repsol-yritykselle tehtäväksi annettu Galician rannikolle uponneessa Prestige-aluksessa jäljellä olevan öljyn poisto viivästyy yli vuodella. Näin ollen jäljellä olevat 35 000 tonnia öljyä poistetaan aluksesta vasta keväällä 2004. Tämä vakava viivästyminen osoittaa Espanjan hallituksen pettäneen lupauksensa, ja lähes 4 000 metrin syvyydessä oleva uponnut alus aiheuttaa jatkuvan vaaran.

Komissio on todennut, että uponnut alus, jonka alkuperäisestä lastista on puolet jäljellä, on yhteisön-laajuinen ongelma ja että se olisi valmis yhteistyössä Espanjan hallituksen kanssa ratkaisemaan tämän ongelman.

Tietääkö komissio tästä Espanjan hallituksen päätöksestä? Pitääkö se tätä päätöstä oikeutettuna? Mihin toimiin komissio aikoo ryhtyä sen varmistamiseksi, että Espanjan hallitus täyttää lupauksensa, jonka mukaan Prestigen uumenissa oleva öljy poistetaan vuonna 2003? Onko komissio mahdollisesti ottanut yhteyttä Espanjan hallitukseen tämän asian tiimoilta? Onko komissio ottanut yhteyttä Galician autonomiseen hallitukseen tämän ongelman ratkaisemiseksi?

Loyola de Palacion komission puolesta antama vastaus

(31. heinäkuuta 2003)

Parlamentin jäsentä kehotetaan tutustumaan aikaisempiin kirjallisiin kysymyksiinsä E-3595/02 (1) ja E-1259/03 (2) sekä suulliseen kysymykseensä H-0069/03, jonka hän esitti parlamentin kyselytunnilla maaliskuun 2003 istuntojaksolla (3).

Prestige-aluksessa jäljellä olevan polttoöljyn poistamista koskevat toimenpiteet kuuluvat ensisijaisesti Espanjan viranomaisten toimivaltaan.

Espanjan ministeriön alainen kehityksestä vastaava valtuuskunta ja Repsol-yrityksen edustajat ovat esittäneet hiljattain yksityiskohtaiset suunnitelmat polttoöljyn poistamiseksi Prestige-aluksesta komission osastoille ja Euroopan meriturvallisuusvirastolle (EMSA).

Komissiolla on se käsitys, että Espanjan viranomaiset antoivat saman tiedon Prestige-aluksen onnettomuudesta mietinnön laatineelle parlamentin esittelijälle.

Jäljennös Espanjan viranomaisten laatimasta CD-ROM-tiedostosta lähetetään suoraan parlamentin jäsenelle.

(1) EUVL C 242 E, 9.10.2003, s. 63.

(2) EUVL C 280 E, 21.11.2003, s. 121

(3) Kirjallinen vastaus, 11.3.2003.
FI Euroopan unionin virallinen lehti CE 84/256

(2004/C 84 E/0304)

KIRJALLINEN KYSYMYS E-3876/03

esittäjä(t): Francesco Fiori (PPE-DE) komissiolle

(16. joulukuuta 2003)

Aihe: Maissin viljelyalan ylittäminen vuonna 2003 ja seuraamusten soveltaminen

Maissintuotantoon liittyy ongelmia, ja maissin viljelyalat ylitettiin vuonna 2003, minkä vuoksi on sovellettu seuraamuksia AGEA:n tiedonannon valossa, joka koskee mahdollista yhteisen maatalouspolitiikan palkkion 18,6 prosentin leikkausta, joka johtuu maissin perusviljelyalan ylittämisestä, vaikka se ei ylitäkään Italian taattua enimmäispinta-alaa. Näin ollen katsomme olevan ensiarvoisen tärkeää ehdottaa komissiolle seuraamusten poistamista poikkeuksellisesti jäljempänä esitetyt seikat huomioon ottaen.

Vuoden 2003 kuivuus vaikutti huomattavasti tuotantokuluihin (tuotantokulut olivat aiempiin vuosiin nähden enimmillään 32 prosenttia korkeammat) ja varsinkin kastelukuluihin. Kuivuus aiheutti myös keskimääräisen tuotannon huomattavan laskun, jonka vuoksi maissia tuottavien maatilojen tulot vähenivät huomattavasti.

On selvää, että luonnonolosuhteista johtuvien tekijöiden, joille kukaan ei mahda mitään, lisäksi edellä mainittu mahdollinen 18,6 prosentin suuruinen leikkaus vaarantaisi lopullisesti (maissintuottajien) tilanteen, joka on jo ennestään heikonlainen.

Mihin toimiin komissio aikoo ryhtyä saattaakseen maissintuotantoalan jälleen tasapainoon?

Franz Fischienti komission puolesta antama vastaus

(5. helmikuuta 2004)

Kysyjä pyytää komissiota olemaan soveltamatta poikkeuksellisesti vuoden 2003 osalta hehtaarikohtaista tuen vähentämistä, joka johtuu maissin perusalan liikatuotannosta Italiassa, mihin komissio toteaa, että tukijärjestelmästä tiettyjen peltokasvien viljelijöille 17. toukokuuta 1999 annetun neuvoston direktiivin (EY) N:o 1251/1999 (1) 2 artiklan 4 kohdassa tarkoitettujen toimenpiteiden tavoitteena on markkinoiden tasapainon varmistaminen.

Viljelijöille peltokasvijärjestelmän mukaisesti jaettujen maksujen kokonaismäärä ei pienene, jos hehtaarikohtaista maksua pienennetään maissin erillisen perusalan liikatuotannon perusteella, mutta viljelijää kohti laskettu tukikelpoinen alue pienenee suhteessa kaikkien suoritettujen maksujen osalta.

Maissinviljelyalueiden tilanteen tasapainottamista koskevien komission mahdollisten toimenpiteiden osalta on syytä todeta, että jäsenvaltiot määrittelevät alueelliset perusalat (neuvoston asetuksen (EY) N:o 1251/1999 2 artiklan 2 kohta) ja että niiden on mahdollista muuttaa aluejakosuunnitelmaansa.

Italialaisten viljelijöiden kesällä 2003 kärsimistä huonoista sääoloista on todettava, että komissio hyväksyi kiireellisesti toimenpidepaketin auttaakseen viljelijöitä selviytymään poikkeuksellisesta kuivuudesta.

Näiden seikkojen perusteella ei ole asianmukaista poiketa edellä mainitusta asetuksesta viime kesän kuivuuden kaltaisten poikkeuksellisten tilanteiden perusteella.

(1) EYVL L 160, 26.6.1999.
FI Euroopan unionin virallinen lehti CE 78/83

(2004/C 78 E/0082)

KIRJALLINEN KYSYMYS E-2176/03

esittäjä(t): Christopher Huhne (ELDR) komissiolle

(30. kesäkuuta 2003)

Aihe: Hankintasopimukset

Voiko komissio antaa arvion kaikkien viiden aikaisemman vuoden ajalta niiden julkisten hankintasopimusten määristä, jotka on annettu julkisia hankintasopimuksia koskevien direktiivien piirissä?

Frits Bolkesteinin komission puolesta antama vastaus

(28. heinäkuuta 2003)

Komissio on laskenut niiden hankintasopimusten arvioidun arvon, jotka on julkaistu hankintasopimuksia koskevien direktiivien mukaisesti Euroopan unionin virallisessa lehdessä vuodesta 1998. Unionin alueen julkisten hankintojen kokonaisarvo on lisäksi arvioitu kansallisten tilastokeskusten Eurostatille toimittamien tilastojen pohjalta.

Virallisessa lehdessä julkaistujen hankintasopimusten (hankintasopimuksia koskevien direktiivien piirissä annettujen hankintasopimusten) arvioitu arvo prosenttiosuutena kaikista julkisista hankinnoista vuosina 1998—2001 käy ilmi oheisesta taulukosta kunkin jäsenmaan osalta. Vastaavat arviot vuodelta 2002 ovat saatavilla vasta myöhemmin tänä vuonna.

Virallisessa lehdessä julkaistujen hankintasopimusten arvo prosentteina julkisista hankinnoista
FI Euroopan unionin virallinen lehti CE 84/487

(2004/C 84 E/0564)

KIRJALLINEN KYSYMYS P-2341/03

esittäjä(t): Stavros Xarchakos (PPE-DE) komissiolle

(11. heinäkuuta 2003)

Aihe: Kreikan viranomaisille lähetetyt kirjeet asianmukaisesta yhteisön varojen käytöstä aluepolitiikassa

Komission jäsen Michel Barnier antoi kysymykseeni E-1830/03 (1) yleisluonteisen vastauksen kirjeiden lähettämisestä vastaamatta kuitenkaan esittämääni kysymykseeni. Esitän sen nyt uudestaan. Voiko komissio ilmoittaa, kuinka monta kirjettä Kreikan hallitukselle on lähetetty vuodesta 1994 ja ketkä (komission jäsenet, pääjohtajat, tai jaostopäälliköt) ovat lähettäneet kirjeitä, jotka koskevat yhteisön varojen asianmukaista käyttöä ja yhteisön aluepolitiikkaa koskevan lainsäädännön saattamista osaksi kansallista lainsäädäntöä ja sen toimeenpanemista asianmukaisesti?

Michel Barnier'n komission puolesta antama vastaus

(1. syyskuuta 2003)

Komissio haluaa ilmoittaa arvoisalle parlamentin jäsenelle, että on erittäin vaikeaa saada selville komission yksiköiden Kreikan viranomaisille kuluneiden 10 vuoden aikana lähettämien sellaisten kirjeiden tarkkaa lukumäärää, jotka koskevat yhteisön määrärahojen asianmukaista käyttöä ja rakennerahastoista annetun lainsäädännön asianmukaista soveltamista. Ongelmana on erityisesti se, että kyseiset alat kuuluvat useiden komission yksiköiden vastuualueisiin.

Kirjeiden määrä on joka tapauksessa erittäin suuri, koska ne koskevat yli 100:aa ohjelmaa, ja yhteisön hierarkian eri tasot ovat lähettäneet niitä keskus-, alue- ja paikallishallinnossa toimiville kansallisille viranomaisille. Tällaisten kirjeiden lähettäminen on rutiinitoimenpide, koska jäsenvaltiot vastaavat yhteisön varojen käytöstä yhteisön tasolla vahvistettujen sääntöjen mukaisesti. Esimerkiksi komission aluepolitiikan pääosaston alueellisten toimien yksikkö on lähettänyt 18 kirjettä Kreikan viranomaisille toukokuussa 2003.

(1) Katso sivu 478.
1.

Komissio ei katso, että Euroopan unionin diplomaattiset ponnistelut Venäjän taivuttamiseksi ratifioimaan Kioton pöytäkirja olisivat millään tavalla epäonnistuneet. Komissio otaksuu, että Venäjä ratifioi sopimuksen, kun se on saattanut päätökseen tosiasioiden ja perusteiden tarkastelun. Diplomatia ei merkitse toisen valtion taivuttamista unionin tahtoon eikä aikataulun määräämistä päätöksille, vaan pikemmin jatkuvaa keskinäisen argumentoinnin ja ymmärryksen kahdensuuntaista prosessia. Vihreän diplomatian aloite on vahvistanut tiedonvaihtoa ja koordinointia. Kahden viime vuoden aikana komission ja jäsenvaltioiden kesken on vallinnut hyvä koordinointi. Venäjän edustajien useista lausunnoista käy ilmi, että he ymmärtävät ratifioinnin mukanaan tuomat maailmanlaajuiset ja kansalliset edut. Joitakin kielteisempiä mielipiteitä on myös ilmaistu aika ajoin keskustelun jatkuessa. Komissio luottaa siihen, että Venäjä ratifioi Kioton pöytäkirjan pian. Euroopan unionin ja muiden Kioton pöytäkirjan ratifioineiden osapuolten tulisi jatkaa Venäjän tukemista tähän suuntaan. Unioni keskusteleekin säännöllisesti venäläisen osapuolen kanssa Kioton pöytäkirjan eduista. Myös seminaareja, työpajoja, vierailuja ja muita toimintoja järjestetään säännöllisesti.
FI Euroopan unionin virallinen lehti CE 70/125

(2004/C 70 E/127)

KIRJALLINEN KYSYMYS P-2654/03

esittäjä(t): Anna Karamanou (PSE) neuvostolle

(2. syyskuuta 2003)

Aihe: Naisten raiskaaminen ja naisilla käytävä kauppa Irakissa

Irakin naisten oikeuksia puolustavan järjestön puheenjohtajan Yanar Mohammedin antamassa lausunnossa ilmoitetaan, että liittoutuneiden läsnäolo on lisännyt naisiin kohdistuvaa väkivaltaa. On arvioitu, että yli 400 naista on kidnapattu, raiskattu, ja eräillä on käyty jopa kauppaa. Tähän ovat syyllistyneet ihmiskauppiaat, henkilöt, jotka pyytävät naisista lunnaita tai myyvät heidät, tai jotka kaappaavat naiset tarkoituksenaan raiskata heidät. Naisten oikeuksia puolustava järjestö syyttää Yhdysvaltain joukkoja siitä, että he eivät puutu tähän ongelmaan ja että he ovat aiheuttaneet sen, että maanteistä on tullut alueita, joista naisten on pysyttävä kaukana.

Aikooko neuvosto painostaa Yhdysvaltojen hallitusta, jotta naisilla käytävä kauppa, seksuaalinen väkivalta ja naisten huono kohtelu, joilla selvästi loukataan heidän ihmisoikeuksiaan, lopetetaan välittömästi ja että lisäksi varmistetaan, että tämä ei toistu tulevaisuudessa?

Vastaus

(8. joulukuuta 2003)

1. Neuvosto on täysin tietoinen siitä, että Irakin tämänhetkinen turvallisuustilanne on konfliktista johtuen heikko. Neuvosto on arvoisan parlamentin jäsenen tavoin huolissaan siitä, miten paljon väkivaltaa ja rikoksia tavalliset Irakin kansalaiset — erityisesti naiset — joutuvat kärsimään arkielämässään. Turvallisuus Irakissa on edelleen ensisijainen painopiste. EU painottaa USA:n kanssa olevien poliittisten kontaktiensa yhteydessä säännöllisesti turvallisuuden parantamisen tarvetta.